recursal/SuperWikiNEXT-32B huggingface dataset:
**எருமைவெட்டிபாளையம் வரமுக்தீஸ்வரர் கோயில்** தமிழ்நாட்டில் திருவள்ளூர் மாவட்டம், எருமைவெட்டிபாளையம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரமுக்தீஸ்வரர், காமாட்சியம்மன் சன்னதிகளும், விநாயகர், முருகன், சண்டிகேஸ்வரர், சிம்மம், நந்தி, பலிபீடம் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. சித்திரை மாதம் தமிழ் புத்தாண்டு திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
நியூசிலாந்தின் வெலிங்டனில் 1984 ஆம் ஆண்டில் பொதுநலவாய நாடுகளின் பேரவைத் தலைவர் மற்றும் தலைமை அதிகாரிகள் சந்தித்த போது.
**சபாநாயகர்** (speaker) என்பவர் ஒரு திட்டமிடப்பட்ட சட்டமன்றத்தின் , குறிப்பாக ஒரு சட்டவாக்க சபையின்தலைமை அதிகாரியினைக் குறிப்பது ஆகும். இந்தப் பதவி முதன்முதலில் 1377 இல் இங்கிலாந்தில் பயன்படுத்தப்பட்டது .

பயன்பாடு
--------

பேச்சாளரின் உத்தியோகபூர்வ கடமையாவது விவாதத்தை மிதப்படுத்துவது, நடைமுறை குறித்த தீர்ப்புகளை வழங்குவது, வாக்குகளின் முடிவுகளை அறிவிப்பது போன்றவை ஆகும். யார் பேசலாம் என்பதை சபாநாயகர் தீர்மானிக்கிறார். மேலும், சட்டப்பேரவை நடைமுறைகளை மீறும் உறுப்பினர்களை ஒழுங்குபடுத்துவதற்கான அதிகாரம் இவருக்கு உள்ளது.  இங்கிலாந்தின் பாராளுமன்றத்தில் *தாமஸ் டி ஹங்கர்போர்டின்* பங்கை விவரிக்க 1377 இல் இந்தப் பதவி முதன்முதலில் பதிவு செய்யப்பட்டது.

சான்றுகள்
---------

1. ↑  As in case of disorders in the floor: Italian traditions knew cases of extreme contestation, not much different from tumults stigmatized in Ukrainian parliaments, Taiwanese and South Korean: Buonomo, Giampiero (2014). "I tre giorni della supercazzola". *L'Ago e Il Filo Edizione Online*. .  (subscription required)
2. ↑  *Journal of the House of Commons: January 1559*; 1559; accessed August 2015
3. ↑  Lee Vol 28, pp. 257,258.

மேலும் படிக்க
-------------

* பெர்கோக்னஸ், ஜார்ஜஸ். தேசிய நாடாளுமன்ற கூட்டங்களின் தலைமை அதிகாரிகள்: ஒரு உலக ஒப்பீட்டு ஆய்வு. டிரான்ஸ். ஜெனிபர் லோரென்சி. ஜெனீவா: இடை-நாடாளுமன்ற ஒன்றியம், 1997.ISBN 92-9142-028-Xஐ.எஸ்.பி.என் 92-9142-028-எக்ஸ் .
* பசுமை, மத்தேயு என் *. சபாநாயகர்: தலைமைத்துவ ஆய்வு* (யேல் யுனிவர்சிட்டி பிரஸ்; 2010) 292 பக்கங்கள்; யு.எஸ். ஹவுஸ்
***Page Module:Hatnote/styles.css has no content.***

*இதனுடன் குழப்பிக் கொள்ளாதீர்: சி. கே. சரஸ்வதி.*
பி. கே. சரஸ்வதி (1951)
**பி. கே. சரஸ்வதி** தென்னிந்தியத் திரைப்பட நடிகையும், பரதநாட்டியக் கலைஞரும் ஆவார்.

திரையுலக வாழ்க்கை
-----------------

கேரள மாநிலத்தைச் சேர்ந்த எர்ணாகுளத்தை அடுத்த திருப்புணித்துறை என்ற ஊரைச் சேர்ந்தவர். பரவேலி என்பது இவரது இயற்பெயர். தந்தை குமாரன் நாயர் கொச்சி சமத்தானப் பட்டாளத்தில் பணியாற்றியவர். சிறு வயதிலேயே தந்தையை இழந்த இவர் தாயார் நாராயணி அம்மையாரின் பொறுப்பில் வளர்ந்தார். சிறுமியாக இருந்தபோது இவர் கொச்சி சமத்தான காங்கிரசு ஊர்வலத்தில் ஈடுபட்டதால் பள்ளியில் படிக்க சமத்தான அரசு அப்போது அனுமதிக்கவில்லை. அதன் பின்னர் *ராஜநர்த்தகி* என்ற இந்தித் திரைப்படத்திற்கு உலகப் புகழ் தேடித்தந்த பிரபல நடன ஆசிரியர் மாதவ மேனனிடம் சரசுவதியும் அவரது சகோதரி கமலாவும் கதகளி பயின்றனர். அப்போது அவருக்கு ஏழு வயது.

பழசி ராஜா அல்லது வீர கேரளம், சாகுந்தலம் ஆகிய நாடிய நாடகங்களில் நடனமாடிப் புகழ் பெற்றார். இந்தியாவின் பல மாநிலங்களுக்கும் சென்று நடனமாடியுள்ளார். பம்பாயில் பிரசித்தமான 'சவன் ஆர்ட் சென்டர்' என்ற கலைக்கழகத்தில் பயின்று வெளியேறினார். உதயசங்கரின் *கல்பனா* மூலம் திரையுலகில் புகுந்த இவர் திருமழிசை ஆழ்வார், ஆயிரம் தலைவாங்கிய அபூர்வ சிந்தாமணி போன்ற பல படங்களில் நடனமாடியும், உப பாத்திரங்களில் நடித்தும் வந்தார். வேலைக்காரி, இன்பவல்லி போன்ற திரைப்படங்களில் சிறு வேடங்களில் நடித்தார். ராஜாம்பாள் எனும் திரைப்படத்தில் கதாநாயகியாக நடிக்கும் நிலைக்கு முன்னேறினார். சகோதரி கமலாவும் சில படங்களில் உப பாத்திரங்களில் நடித்து வந்தார்.

நடித்த திரைப்படங்களின் பட்டியல்
-------------------------------

1. ஆயிரம் தலை வாங்கிய அபூர்வ சிந்தாமணி (1947)
2. போஜன் (1948)
3. திருமழிசை ஆழ்வார் (1948) (ஆதாரம் உள்ளது)
4. இன்பவல்லி (1949)
5. ராஜாம்பாள் (1951)
6. அந்தமான் கைதி (1951)
7. மாணாவதி (1952)
8. மாப்பிள்ளை (1952)
9. அமரகவி (1952)
10. உலகம் (1953)
11. நாம் (1953)
12. இன்ஸ்பெக்டர் (1953)
13. துளி விசம் (1954)
14. நண்பன் (1954)
15. நல்லவன் (1955)
16. மூன்று பெண்கள் (1956)

குடும்பம்
---------

எழுத்தாளரும் நடிகருமான வி. என். சம்பந்தம், இவரின் கணவராவார். சரஸ்வதி நடித்த மாப்பிள்ளை எனும் திரைப்படத்திற்கு சம்பந்தம் திரைக்கதையும், வசனமும் எழுதியிருந்தார்.

மேற்கோள்கள்
-----------

1. 1 2 3 4 5  மாரதன் (அக்டோபர் 1948). "குமாரி சரஸ்வதி". *பேசும் படம்*: பக். 6.
2. 1 2  பார்சி (திசம்பர் 1949). "பி. கே. சரஸ்வதி". *பேசும் படம்*: பக். 11-22.
3. ↑  ராண்டார் கை (3 சனவரி 2009). "Rajambal 1951". *தி இந்து*.. பார்த்த நாள்: 23 செப்டம்பர் 2016.
4. ↑  ராண்டார் கை (15 மே 2009). "Andhaman Kaithi 1952". *தி இந்து*.. பார்த்த நாள்: 23 செப்டம்பர் 2016.
5. ↑  ராண்டார் கை (29 டிசம்பர் 2012). "Naam (1953)". *தி இந்து*.. பார்த்த நாள்: 23 செப்டம்பர் 2016.
6. ↑  ராண்டார் கை (4 மே 2013). "Maappillai (1952)". *தி இந்து*.. பார்த்த நாள்: 23 செப்டம்பர் 2016.
**எருமை வெளியனார் மகனார் கடலனார்** சங்ககாலப் புலவர்களில் ஒருவர். இவரது பாடலாக ஒன்றே ஒன்று சங்கநூல் தொகுப்பில் இடம்பெற்றுள்ளது. அது அகநானூறு 72ஆம் பாடலாக உள்ளது. இவரது தந்தையார் எருமை வெளியனார் என்பவரும் ஒரு புலவர். இவரது பாடல்கள் இரண்டு சங்கநூல் தொகுப்பில் உள்ளன. இருவரும் தாம் சொல்லும் கருத்துக்களை உவமைநயத்துடன் சொல்கின்றனர்.

கடலனார் பாடல் தரும் செய்தி
--------------------------

அவன் அவளது வீட்டுக்கு வெளியில் இரவு வேளையில் அவளுக்காகக் காத்திருக்கிறான். அவளும் தோழியும் பேசிக்கொள்கின்றனர். அவன் இரவு வேளையில் பல இடர்பாடுகளைத் தாண்டி அருள்புரியும் நெஞ்சத்தோடு வந்திருக்கிறான். வேல் ஒன்றே துணையாகக் கொண்டு வந்திருப்பவன் கொடியவனும் அல்லன். அவனைத் தந்த நீயும் தவறுடையை அல்லை. அவன் வந்த வழியின் இடர்பாடுகளை எண்ணித் துன்புறுமாறு செய்த யானே தவறுடையேன், என்கிறாள் ஒருத்தி. இதனைச் சொல்பவள் இருவருள் யாராகவேண்டுமானாலும் இருக்கலாம் என்று பொருள்படும்படி பாடல் அமைந்துள்ளது.

### வழியில் உள்ள இடர்ப்பாடுகளைக் கூறும்போது காட்டப்படும் உவமைகள்.

* இருளைக் கிழிப்பது போல வானம் மின்னும்.
* புற்றிலிருக்கும் கறையான்களை மேய இரவில் மின்மினிப் பூச்சிகள் புற்றைச் சுற்றிப் பறக்கும். அது கொல்லன் உலைக்களத்தில் காய்ச்சிய இரும்பைத் தட்டும்போது பறக்கும் தீப்பொறிகள் போலத் தோன்றும்.
* கறையானை மேயப் புற்றைத் தோண்டும் கரடி கொல்லன் போலத் தோன்றும்.

### வழியின் இடர்ப்பாடு

இப்படிப்பட்ட வழியில் வரும்போது ஆற்றைக் கடக்கவேண்டும். ஆற்றில் வெள்ளம் அதிகமாக இருக்கும். எனவே ஆற்றில் நீந்தி வரவேண்டும். அதில் பார்ப்பதற்கே அச்சம் தரும் முதலைகள். ஆற்றைத் தாண்டி வந்தால் கவான் என்னும் மலைவெடிப்புப் பள்ளம். அதில் மூங்கில் காடு. அங்கே உழுவை என்னும் வேங்கைப்புலியின் ஆண், வயிற்றில் குட்டியைச் சுமந்துகொண்டிருக்கும் தன் ஈருயிர்ப் பிணவின் பசியைப் போக்க ஆண்யானையைக் கொல்லும். அங்கே பாம்பு உமிழந்திருக்கும் மணி வெளிச்சத்தில் அந்தக் களிற்றை இழுக்கும். அங்கே உள்ள ஒற்றையடிப் பாதை இரவில் வாள் மின்னுவது போலத் தோன்றும். இப்படிப்பட்ட இடர்பாடுகள் நிறைந்த வழியில் அவன் தன் வேல் ஒன்றை மட்டுமே துணையாகக் கொண்டு வருகிறான்.
**இளங்கோவன்** (இயற்பெயர்: தணிகாசலம்) என்பவர் தமிழ் நாட்டைச் சேர்ந்த ஒரு பத்திரிக்கையாளர், திரைப்பட திரைக்கதை, உரையாடல் ஆசிரியர், மற்றும் தயாரிப்பாளராவார். 

இவர் மணிக்கொடி  இதழில் துணை ஆசிரியராகவும், பின்னர் புதுமைப்பித்தனுடன் தினமணியில் துணையாசிரியர்களாகப் பணியாற்றியவர். 1937இல் தியாகராஜ பாகவதர் நடித்த அம்பிகாபதி படத்துக்கு உரையாடல் எழுத வாய்ப்பு வந்ததையடுத்து, அப்படத்துக்கு முதன் முதலாக உரையாடல் எழுதினார். அவரது இலக்கிய நயமிக்க உரையாடல் மிகப்புகழ்வாய்ந்ததாக மாறியது. குறிப்பாக 1942இல் அவர் கண்ணகி படத்தில் கண்ணகி பாண்டியனின் அரசவையில் வழக்குரைக்கும் காட்சிக்கு அவர் எழுதிய வசனங்கள் சிகரத்தைத் தொட்டதாக பாராட்டுகளைப்பெற்றார். இவர் தன் இறுதிக் காலத்தின் பொருளாதார்ரீதியாக நலிவுற்றார். இவர் சுமார் 30 படங்களுக்கு உரையாடல் எழுதியுள்ளார். 1961 இல் இவருக்கு தமிழக அரசு கலைமாமணி விருதை அளித்தது.

உரையாடல் எழுதிய படங்கள்
-----------------------

* அம்பிகாபதி (1937)
* திருநீலகண்டர் (1939)
* அசோக்குமார் (1941)
* அலிபாபாவும் நாற்பது திருடர்களும் (1941)
* கதம்பம் (1941)
* கண்ணகி (1942)
* சிவகவி (1943)
* ஹரிதாஸ் (1944)
* வால்மீகி (1946)
* குண்டலகேசி (1947)
* பவளக்கொடி (1949)
* ஏழை படும் பாடு (1950)
* பாரிஜாதம் (1950)
* சுதர்சனம் (எஸ்.ஏ. சாமியுடன் இணைந்து, 1951)
* பொன்னி (எஸ்.ஏ. சாமியுடன் இணைந்து, 1953)
* வேலைக்காரி மகள் (1953)
* ஜெனோவா (1953)
* டாக்டர் சாவித்திரி (ஏ. கே. வேலன், ஆச்சார்யாவுடன் இணைந்து 1955)
* ஆசை (1956)
* சக்கரவர்த்தி திருமகள் (1957)

திரைக்கதை உரையாடல் எழுதியவை
---------------------------

* தமிழறியும் பெருமாள் (1942)

கதை உரையாடல்
------------

* மஹாமாயா (1944)
* கன்னிகா (1947)
* தெய்வ நீதி (1947)
* கோகுலதாசி (1948)
* இன்பவல்லி (1949)
* வனசுந்தரி (1951)
* புது வாழ்வு (1957)
* ராஜராஜன் (1957)

தயாரித்த திரைப்படம்
-------------------

* மானம் காத்த மனைவி

மேற்கோள்கள்
-----------

1. ↑  முத்துலிங்கம் (28 ஆகத்து 2017). "வசனமா வசன கவிதையா". *கட்டுரை*. தினமணி. 13 ஆகத்து 2018 அன்று பார்க்கப்பட்டது.
2. ↑  "இளங்கோவன் டைரக்டர் ஆனார்: சோமுவுடன் இணைந்து மஹாமாயாவை இயக்கினார்". *கட்டுரை*. மாலை மலர். 15 சூன் 2016. 13 ஆகத்து 2018 அன்று பார்க்கப்பட்டது.

வெளி இணைப்புகள்
---------------

இளங்கோவன் பற்றி, இது தமிழ். இணைய தளத்தில் கிருஷ்ணன் வெங்கடாசலம்
**இராமநாதன் இந்து மகளிர் கல்லூரி** (*Ramanathan Hindu Ladies College*) இலங்கை தலைநகர் கொழும்பில் அமைந்துள்ள ஒரு இந்துப் பெண்கள் பாடசாலை ஆகும். 1981 சனவரி 19 அன்று 26 மாணவிகளுடனும் 2 ஆசிரியர்களுடனும் கொழும்பு, பம்பலப்பிட்டியில் ஆர். ஏ. டீ. மெல் மாவத்தையில் (முன்னைய டுப்பிளிகேசன் வீதி) இப்பாடசாலை அமைந்துள்ளது. இது 2006ஆம் ஆண்டில் அது 89 ஆசிரியர்களையும் 2000 மாணவிகளையும் கொண்டதாக வளர்ச்சியடைந்தது. இதற்கான நிலத்தை அன்றைய புதிய கதிரேசன் கோவிலின் தர்மகர்தாவான பழனியப்பாச் செட்டியார் கோவில் நந்தவனத்தின் ஒரு பகுதியை கல்வித்தேவைக்கு என ஒதுக்கினார்.

நோக்கு
------

ஆரோக்கியமான உடல், உள, சமூக, ஆன்மீக நன்னிலையைக் கொண்டு விளங்கும் நற்பிரஜைகளைக் இந்து தமிழ் கலாச்சாரப் பின்னணிகளின் துணையோடு உருவாக்கித் தன்னிறைவுள்ள இலங்கையைக் காணுதல்

இலக்கு
------

மாறி வரும் சவால்களுக்கு முகம் கொடுக்கத் தக்க உலக மயமாதலுக்கு இசைவாகக் கூடிய ஆளுமை மிக்க மாணவர்களை உன்னதமான கற்றல் கற்பித்தல் முறைகளினூடும் சிறப்பான ஆசிரிய மாணவ உறவு முறை மூலமும் உருவாக்குதல்

உசாத்துணை
---------

இமயம், முத்துவிழாச் சிறப்பு மலர் (1981-2011)
**பதம்** என்னும் சொல் பல பொருள்களை உணர்த்தும். அவை பதம் செழ்தலோடு தொடர்புடையவை.

* பதம் செய்த உணவு

பதம் என்னும் சொல் சங்ககாலத்தில் சமைத்த தானிய உணவோடு சேர்த்து உண்ணப் பயன்படுத்தப்படும் குழம்பு, பொறியல் முதலான கூட்டுப் பொருள்களை உணர்த்தப் பயன்படுத்தப்பட்டது. .இதனை இக்காலத்தில் பதார்த்தம் என வழங்குகிறோம். அர்த்தம் எனும் சொல் பாதி என்னும் பொருளைத் தரும். பதம் பாதி, அதனோடு சேரும் அர்த்தம் பாதி என அமைவது பதார்த்தம்.
* நடத்தை

பதமாக நடந்துகொள்ளுதல்  எண்பதத்தான் பண்புடைமை 
* தனிசொல்

பெயராகவோ, வினையாகவோ, பகுபத உறுப்புக்களாகவோ அமைந்து விளங்கும் சொல். நன்னூல் தனிச்சொல்லைப் பதம் எனக் குறிப்பிடுகிறது.
நெல்லை உணர்த்தும் சொற்களில் ஒன்று **சொல்.**
நெல்லைப் பதப்படுத்தி ஆக்கும் சோறும் பதம் எனப்படும்.
தமிழ்ச்சொல்லைப் பகுதி, விகுதி என்றெல்லாம் பதப்படுத்திக் காட்டுவது நன்னூலிலுள்ள பதவியல்.
இந்த வகையில் பதம் என்பது **தமிழ்ச்சொல்.**

அடிக்குறிப்பு
-------------

1. ↑  பெருஞ்சோற்று மிகுபதம் வரையாது கொடுத்தோய் (புறநானூறு 1-16)
2. ↑  
"எண் பதத்தான் ஓரா முறை செய்யா மன்னவன்   

தன் பதத்தால் தானே கெடும்". (திருக்குறள் 548),
3. ↑  
"எண்பதத்தால் எய்தல் எளிது என்ப யார்மாட்டும்   

பண்புடைமை என்னும் வழக்கு" (திருக்குறள் 991)
4. ↑  இதனை வடமொழி ஆர்வலர் வடசொல் என்பர்.
**பி. கே. குருதாசன்** (பிறப்பு: 10 சூலை 1935) இந்திய அரசியல்வாதி, தொழிற்சங்கவாதி, இந்திய கம்யூனிஸ்ட் கட்சியின் (மார்க்சிஸ்ட்) உறுப்பினர் ஆவார். இவர் 2006 மற்றும் 2011 ஆம் ஆண்டுகளுக்கு இடைப்பட்ட காலத்தில் கேரள அரசின் தொழிலாளர் மற்றும் வேலைவாய்ப்பு அமைச்சராக இருந்துள்ளார். இவர் கேரளா சட்ட மன்றத்தில் கொல்லம் சட்டமன்ற தொகுதியின் உறுப்பினராக தேர்ந்தெடுக்கப்பட்டார். அவர் இந்திய தொழிற்சங்க மையத்தின் மாநிலத் தலைவர் மற்றும் சிபிஐ (எம்) மத்திய குழுவின் உறுப்பினர் ஆவார். குருதாசன் முன்னர் சி.ஐ.டி.யு.வின் கேரள மாநில யூனியனின் பொதுச் செயலாளராகவும் பணியாற்றினார்.

தொழில்
------

குருத்சன் கிருஷ்ணன் மற்றும் யேசோதாவிற்கு மகனாக ஜூலை 10, 1935 அன்று கொல்லம் மாவட்டத்தில்பரவூரில் பிறந்தார். அவரது பள்ளி மற்றும் கல்லூரி கல்வியை நிறைவு செய்தபின் குருதசான் இளம் வயதில் கம்யூனிஸ்ட் கட்சியில் சேர்ந்தார். பூஜப்பூரா மத்திய சிறையில் 19 மாதங்களுக்கு அவசர கால கட்டத்தில் சிறையில் அடைக்கப்பட்டார்..

மேற்கோள்கள்
-----------

1. ↑  "P.K. Gurudasan denies AITUC allegations". The Hindu. 10 July 2005. Archived from the original on 30 மே 2006.. பார்த்த நாள்: 10 January 2010.
**இராமநாத ஈசுவரன் கோவில்**, என்பது சென்னைக்கு அருகில் திருவள்ளூர் மாவட்டத்திலுள்ள போரூரில் அமைந்துள்ள பழமையான சிவன் கோவிலாகும். அண்மையில் இராஜகோபுரம், கொடிமரம் எழுப்பப் பட்டுள்ளன.

மரபு வரலாறு
-----------

இராமர் தன் மனைவியான சீதா பிராட்டியினைத் தேடி இலங்கை நோக்கிப் பயணித்த போது பலகாடுகளையும் சுற்றித் திரிந்தார். அந்நிலையில் இந்த போரூரை அடைந்தபோது ஓரிடத்தில் அவர் கால் பட்டு, பூமியிலிருந்து இரத்தம் சொட்ட, அவ்விடத்தை தோண்டிய போது ஒரு சிவலிங்கம் இருப்பதைக் கண்ணுற்று திடுக்குற்றார். தன் கால் சிவன் மீது பட்டதே என வருந்தி, ஒரு மண்டலம் அந்த இடத்திலேயே சிவபூசனைகளைச் செய்தார். பெரும் காடாக இருந்த அவ்விடத்திலுள்ளத் திருக்கோவிலே இராமநாத ஈசுவரர் கோவிலாகும். மிகவும் பழமையான இக் கோவில் சுமார் இருநூறு ஆண்டுகளுக்கு முன்னர் புதுப்பிக்கப்பட்டது. சிவபெருமானின் வழிகாட்டுதலாலேயே இராமர் இராமேசுவரத்திற்கும், பின் இலங்கைக்கும் சென்று சீதா பிராட்டியினை மீட்டுத் திரும்பியதாக மரபு வரலாறு கூறுகிறது. இராமர் சிவனை குருவாக வணங்கியமையால் இத்தலம் குருதலமாகக் கருதப்படுகிறது.

கோவில் அமைப்பு
--------------

மூலவர் இராமநாத ஈசுவரர், மிகப்பெரிய சுயம்பு லிங்கமாக கிழக்கு நோக்கியுள்ளார். இவரது கருவறை தூங்கானை மாட அமைப்பிலுள்ளது. அம்மன் சிவகாமசுந்தரிக்கு தனி சன்னிதி அமைக்கப்பட்டுள்ளது. நந்திகேசுவரருக்கு அருகில் தெற்கு நோக்கி, சண்டிகேசுவரர் வித்தியாசமான தோற்றத்தில் காணப்படுகிறார். சுற்றுப்பிரகாரத்தில் பிரம்மாவுக்கும் சன்னிதியுள்ளது. இக்கோவிலின் தலவிருட்சம் வேம்பு.

வெளி இணைப்புகள்
---------------

* போரூர் ஸ்ரீ இராமநாத ஈசுவரன் கோவில்
**இராமதேவர் பூசா விதி** (இராமதேவர் பூஜா விதி) என்னும் நூல் இராமதேவர் என்னும் சித்தரால் பாடப்பட்டது.. பாடலகள் எண்சீர் விருத்தம் என்னும் யாப்பால் அமைந்துள்ளன. இதில் மொத்தம் பத்துப் பாடல்கள் மட்டுமே உள்ளன. 

வேண்டும் என்னும் சொல் இந்த நூலில் ‘வேணும்’ சொல்லால் குறிப்பிடப்படுகிறது. இது மக்கள் வழங்கும் சொல். இது போன்ற நடையையும், பிற சித்தர் நூல்கள் 16-ஆம் நூற்றாண்டு என்று மு. அருணாசலம் குறிப்பிடுவதையும் எண்ணும்போது இந்த நூல் 16-ஆம் நூற்றாண்டுக்குப் பிற்பட்டதாக இருக்கவேண்டும் என்று தோன்றுகிறது. 

ஆதி என்பது மணிவிளக்கு. அதனை நாம் அறிந்துகொள்ள வேண்டும். அகண்ட பரிபூரணமாக அது உள்ளது. இது சோதி உருவம். இது நாம் நடந்துகொள்ளும் மார்க்கமாக (வழியாக) உள்ளது. நாம் நலமுடன் வாழவே இந்த மார்க்கம். இது அறிவாகிய மனோண்மணி என்னும் ஆத்தாள் (தாய்). இதனை விருப்பு வெறுப்பு அற்ற நிர்குணத்தில் கண்டுகொள்ள வேண்டும். இப்படி இது சித்து வழியைக் காட்டுகிறது 

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இராமதேவர் பூசா விதி** |

எடுத்துக்காட்டு
---------------

சித்தான மூன்று எழுத்துச் செயலாம் சோதி

சீரியவை யுங்கிலியும் சவ்வுமாகி
முத்தான லட்சவுரு செபிக்கச் சித்தி

முற்றிடுமே எதிரி என்ற பேய்கட்கும் தான்
வித்தான வித்தையடா மூட்டும் பாரு

விரிவான முகக்கருவும் மூன்று கேளு
சத்தான அதன் கருவும் சிலையில் வைத்துச்

சதுரான விதி விவரம் அறியக் கேளே 
* இந்தப் பாடலில் பயின்ற வரும் யுங்கிலி, சவ்வு, செபிக்க, சதுரான விதி போன்ற சொற்கள் தமிழுக்குப் புதியவை.

மேற்கோள்
--------

1. ↑  சித்தர் பாடல்கள் பதிப்பாசிரியர் அரு.இராமநாதன் பிரேமா பிரசுரம், 23 ஆற்காடு ரோடு, சென்னை 24 வெளியீடு, இரண்டு பாகம், மொத்தம் 686 பக்கம், ஐந்தாம் பதிப்பு 1986 பக்கம் 326
2. ↑  பாடல் 1
3. ↑  பாடல் 4
**ஏக தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.

இத்தாள வகையில் லகு என்னும் உறுப்பு அமைந்துள்ளது. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.

வகைகள்
------

லகுவில் ஏற்படக்கூடிய ஐந்து வேறுபாடுகளினால், ஏக தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:

1. திஸ்ரசாதி ஏக தாளம்
2. சதுஸ்ரசாதி ஏக தாளம்
3. கண்டசாதி ஏக தாளம்
4. மிஸ்ரசாதி ஏக தாளம்
5. சங்கீர்ணசாதி ஏக தாளம்

### திஸ்ரசாதி ஏக தாளம்

இத்தாளம் '*சுதா* எனப்பெயர் பெறும். இதன் உறுப்புக்கள் பின்வருமாறு அமையும்:

* திஸ்ர லகு (ஒரு தட்டு, இரண்டு விரல் எண்ணிக்கைகள்)

### சதுஸ்ரசாதி ஏக தாளம்

இத்தாளத்துக்கு **மான** என்று பெயர். இதன் உறுப்புக்கள் பின்வருமாறு அமையும்:

* சதுஸ்ர லகு (ஒரு தட்டு, மூன்று விரல் எண்ணிக்கைகள்)

### கண்டசாதி ஏக தாளம்

இது **ராதா** எனப்படும். இதன் உறுப்புக்கள் பின்வருமாறு அமையும்:

* கண்ட லகு (ஒரு தட்டு, நான்கு விரல் எண்ணிக்கைகள்)

### மிஸ்ரசாதி ஏக தாளம்

இதற்கு **ராகா** என்று பெயர். இதன் உறுப்புக்கள் பின்வருமாறு அமையும்:

* மிஸ்ர லகு (ஒரு தட்டு, ஆறு விரல் எண்ணிக்கைகள்)

### சங்கீர்ணசாதி ஏக தாளம்

இதற்கு **வசு** என்று பெயர். இதன் உறுப்புக்கள் பின்வருமாறு அமையும்:

* சங்கீர்ண லகு (ஒரு தட்டு, எட்டு விரல் எண்ணிக்கைகள்)
| **பரதநாட்டியம்** |
| --- |
| உருப்படிகள் |
| நடனத்தின் இலட்சணங்கள் | நடனத்தின் உட்பிரிவுகள் |
| உருப்படிகள் |
| அலாரிப்பு | சதீசுவரம் |
| சப்தம் | வர்ணம் |
| பதம் | தில்லானா |
| விருத்தம் | மங்களம் |
| நடனத்தின் இலட்சணங்கள் |
| பாவம் |
| இராகம் | தாளம் |
| **நடனத்தின் உட்பிரிவுகள்** |
| நாட்டியம் |
| நிருத்தம் | நிருத்தியம் |

**பதம்** என்பது நாயகன், நாயகி, சகி பாவத்தில் அமைக்கப்பட்ட தெய்வீக உருப்படி ஆகும். இது முதலில் நாட்டிய சங்கீதத்தில் மட்டுமே உபயோகிக்கப்பட்டது. பின்பு அதன் இனிமை கருதி இசைக் கச்சேரிகளிலும் சேர்க்கப்பட்டுள்ளது.

நாயகன் அல்லது நாயகி அல்லது சகி (தோழி)யால் பாடப்படுவதாகப் பதத்தின் சாகித்தியம் அமைந்திருக்கும். பெரும்பாலான பதங்கள் நாயகிகளாலும், சகிகளாலும் பாடப்பட்டவையாகவே உள்ளன. இது மதுர பாவத்தில் அமைந்த உருப்படியாகும்.

பொருள்
------

பதங்களில் அதாவது பதங்களின் சாகித்தியம் வெளிப்படையாகச் சிருங்காரப் பொருளைக் கொடுப்பினும் (சிற்றின்பக் கருத்து) ஆழமாக நோக்கினால் பெரிய தத்துவம் அடங்கியிருக்கும். அதாவது நாயகன், நாயகி, சகி என்னும் மூவரில் நாயகன் பரமாத்மா ஆகிய கடவுளையும், நாயகி ஜீவாத்மாவாகிய மனிதனையும், சகி ஜீவாத்மாவை பரமாத்மாவிடம் சேர்க்கும் ஞான குருவையும் குறிக்கும்.

சிருங்காரத்தின் அதி தேவதையாக சித்தரிக்கப்படும் கிருஷ்ணனை நாயகனாகக் கொண்டு அதிக பதங்கள் இயற்றப்பட்டுள்ளன. பச்சையான சிற்றின்பத்தை விபரிக்கும் பதங்களும், ஏளனப் பதங்களும், நகைச்சுவைப் பதங்களும் உண்டு. சில பதங்களில் பழமொழிகள், இராகங்களின் பெயர்கள், மருந்துகளின் பெயர்கள், ஆபரணங்களின் பெயர்கள் முதலியனவும் காணப்படுகின்றன.

அங்கங்கள்
---------

பதத்திற்கு பல்லவி, அனுபல்லவி, சரணம் என்னும் அங்கங்களும் உண்டு. 2, 3 சரணங்கள் இருப்பினும் பெரும்பாலும் சரணத்தின் பின் இரு அடிகளும் அனுபல்லவியின் தாதுவைப் பின்பற்றியிருக்கும்."*பாலனே வானிபை*" எனத் தொடங்கும் காம்போதி இராகப் பதம் அனுபல்லவியில் தொடங்குகிறது.

சாகித்தியமும், பண்பும்
----------------------

பதத்தின் சாகித்தியம் பேச்சு வழக்குச் சொற்களால் ஆக்கப்பட்டிருக்கும். பதங்களை இயற்றுவதற்கு அலங்கார சாஸ்திர ஞானமும், கவித்துவமும், இராக ரஸ உணர்ச்சியும் இருப்பது மிக அவசியம். பதங்களில் சந்தோஷம், சலிப்பு, துக்கம் முதலிய உணர்ச்சிகளைக் கொண்டு சாகித்தியம் அமைந்திருக்கும். ஷேத்ரக்ஞர் சிருங்கார சாஸ்திரத்திலுள்ள ஒவ்வொரு அம்சத்தையும் தனது பதங்களின் மூலமாகச் சித்தரித்துள்ளார். பதங்களில் சங்கதிகள் அனேகமாகக் காணப்படாது. கடினமான பிரயோகங்கள் இருக்காது. இராகத்தின் ஸ்வரூபம் பதங்களில் சிறப்பாகக் காணப்படும்.

பதங்களில் நிரவல், கற்பனை ஸ்வரம் பாடுவது வழக்கமில்லை. தெலுங்குப் பதங்கள் கிருஷ்ணனை நாயகனாகவும், தமிழ்ப் பதங்கள் முருகனை நாயகனாகவும் கொண்டுள்ளன.

தெலுங்குப் பதங்களை இயற்றியவர்கள்
--------------------------------

* ஷேத்ரக்ஞர்
* பரிமளரங்கர்
* கஸ்தூரிரங்கர்
* சாரங்கபாணி
* மூவலூர் சபாபதி ஐயர்

தமிழ்ப் பதங்களை இயற்றியோர்
--------------------------

* முத்துத் தாண்டவர்
* கனம் கிருஷ்ணையர்
* கவிக் குஞ்சர பாரதி
* மாம்பழக் கவிராயர்
* சுப்பராம ஐயர்
**டி. ஈ. லாரன்ஸ்** (*Thomas Edward Lawrence*, ஆகஸ்ட் 16, 1888 – மே 19, 1935) என்பவர் ஒரு பிரிட்டானியப் போர் வீரர், தூதுவர், ராஜதந்திரி மற்றும் எழுத்தாளர் ஆவார். முதல் உலகப் போரில் ஒத்தமான் பேரரசுக்கு எதிராக ஏற்பட்ட அரபுப் புரட்சியில் பிரிட்டனின் தூதுவராகவும் ராஜதந்திரியாகவும் செயல் புரிந்ததற்காக *லாரன்ஸ் ஆஃப் அரேபியா* (அரேபியாவின் லாரன்ஸ், Lawrence of Arabia) என்று பரவலாக அறியப்படுகிறார்.

வேல்சில் பிறந்த லாரன்ஸ் தன் இளமைக் காலத்தில் களத் தொல்லியளாராக பணிபுரிந்தார். மத்திய கிழக்கு ஆசியாவின் பல மொழிகளை லாரன்ஸ் அறிந்திருந்ததால் பாலஸ்தீனத்தின் நெகேவ் பாலைவனத்தை ஆய்வு செய்ய பிரிட்டானிய ராணுவத்தால் வேலைக்கு அமர்த்தப்பட்டார். முதல் உலகப் போர் மூண்ட பின்னர் முறைப்படி பிரிட்டானிய தரைப்படையில் சேர்ந்தார். துருக்கியைத் தலைமையாகக் கொண்டு ஆட்சிபுரிந்த ஒத்தமானியப் பேரரசின் கட்டுப்பாட்டுக்குள் இன்றைய பெரும்பாலான அரபு வளைகுடா பகுதிகள் இருந்த காலகட்டத்தில் ஒத்தமான் பேரரசை வீழ்த்தத் திட்டமிட்ட பிரிட்டனும் ஏனைய நேச நாடுகளும் அரபுப் பாலைவனப் பகுதிகளில் வாழ்ந்து வந்த பழங்குடியினரை ஒத்தமான் அரசுக்கு எதிராகப் புரட்சி செய்யுமாறு தூண்டினர். அதன் விளைவாக உருவான அரபுப் புரட்சியின் போது பிரிட்டனின் சார்பாக அரபுப் பாலைவனப் பழங்குடிகளுக்குத் தூதுவராகவும் ஆலோசகராகவும் லாரன்ஸ் அனுப்பப்பட்டார்.

ஓத்தமான் பேரரசின் முக்கிய நகரங்களான அக்கபா மற்றும் தமாஸ்கஸ் போன்றவற்றை கைப்பற்றும் முயற்சிகளில் அரபுப் படைகளுடன் இணைந்து பங்கேற்றார் லாரன்ஸ். துருக்கியிலிருந்து மதீனா வரை அமைக்கப்பட்டிருந்த ஹிஜாஸ் ரயில்வேயின் தண்டவாளங்களை அரபுப் போராளிகளின் உதவியுடன் குண்டு வைத்துத் தகர்த்தார் லாரன்ஸ். இதனால் மக்கா மற்றும் மதீனாவுடனான ஒத்தமான் பேரரசின் சரக்கு மற்றும் போர்வீரர் போக்குவரத்து பாதிக்கப்பட்டதன் மூலம் இந்தப் பகுதியின் மீதான ஒத்தமான் பேரரசின் கட்டுப்பாடு குலைக்கப்பட்டு இப்பகுதியின் அதிகாரம் உள்ளூர் அரபுத் தலைவர்களின் வசம் வந்தது.

முதலாம் உலகப்போரில் லாரன்ஸ் ஆற்றிய பணிகளுக்காக பிரிட்டானிய அரசு அவருக்கு பல உயரிய பதக்கங்களை வழங்கி லெப்டினன்ட் கர்னலாகப் பதவி உயர்வு அளித்தது.

போர் முடிந்து ஒத்தமான் பேரரசு வலுவிழந்த பின்னர் ஒரு சுதந்திரமான அரபு நாட்டை அமைப்பதற்காக சவூத் குடும்பத்தின் அரபுத் தலைவரான எமிர் ஃபைசலின் ஆலோசகராக நியமிக்கப்பட்டார் லாரன்ஸ். இக்காலகட்டத்தில் வெளியான இவரது *செவன் பில்லர்ஸ் ஆஃப் விஸ்டம்* என்ற நூலும் அமெரிக்கப் பத்திரிக்கையாளர் லோவல் தாமசின் இவரைப்பற்றிய 'திட்டமிடப்பட்டு மிகைப்படுத்தப்பட்ட' செய்திக் குறிப்புகளும் மேற்குலகில் இவருக்கு பெரும் புகழைப் பெற்றுத் தந்தன. அவருக்கு 'அரேபியாவின் லாரன்ஸ்' என்ற பெயர் உருவானது.

1922இல் பிரிட்டானிய வான்படையில் சேர்ந்து பல ஆண்டுகள் பணிபுரிந்தார் லாரன்ஸ். விசையுந்து (மோட்டார் பைக்) ஆர்வலரான லாரன்ஸ் 1935ஆம் ஆண்டு ஒரு விசையுந்து விபத்தில் மரணமடைந்தார். இவரது வாழ்க்கையைப் பற்றி பல திரைப்படங்களும் நாடகங்களும் வெளியாகியுள்ளன. 1962இல் வெளியான *லாரன்ஸ் ஆஃப் அரேபியா* என்ற ஹாலிவுட் படம் உலகெங்கும் லாரன்சின் புகழைப் பரவச் செய்தது.

வெளி இணைப்புகள்
---------------

விக்கிமீடியா பொதுவகத்தில்,  
 ***டி. ஈ. லாரன்ஸ்***   
என்பதின் ஊடகங்கள் உள்ளன. 

* T. E. Lawrence Studies பரணிடப்பட்டது 2012-02-27 at the வந்தவழி இயந்திரம், maintained by Lawrence's authorised biographer Jeremy Wilson
* The T. E. Lawrence Society
* T.E. Lawrence's Collection பரணிடப்பட்டது 2012-02-18 at the வந்தவழி இயந்திரம் at The University of Texas at Austin's Harry Ransom Center
**மேச்சேரி ஆடு** என்பது தமிழ்நாட்டில் காணப்படும் ஒரு செம்மறி ஆட்டு இனமாகும். இவை பெரும்பாலும் இறைச்சி தேவைக்காகவே வளர்க்கப்படுகின்றன. இவை சேலம் மாவட்டத்தின் மேச்சேரி, கொளத்தூர், நங்கவள்ளி, ஓமலூர் மற்றும் ஈரோடு, தர்மபுரி மாவட்டம் ஆகிய மாவட்டங்களின் சில பகுதிகளிலும் காணப்படுகின்றன. இவை சேலம் மாவட்டம் மேச்சேரி ஊரின் பெயரில் இருந்து தோன்றியது.

தோற்றம்
-------

இந்த இன ஆடுகள் நடுத்தர உடல் அளவு கொண்டவையாக, இளம்பழுப்பு நிறத்தில் இருக்கும். மேலும் இவற்றில் ஆண், பெண் இரு ஆடுகளும் கொம்புகள் அற்று இருக்கின்றன. இவற்றின் வால் குட்டையாகவும், மெலிதாகவும் இருக்கும். வளர்ச்சியடைந்த கிடா 36 கி.கி எடையுடனும், பெட்டை ஆடுகள் 22 கி.கி எடையுடனும் இருக்கும். இவற்றின் தோல், தரத்தில் உயர்ந்ததாக கருதப்படுகின்றது. மேலும் மற்ற இன ஆடுகளைவிட மொத்த உடல் எடையில் இறைச்சி கொடுக்கும் விழுக்காடு கூடுதல் ஆகும்.

ஆராய்ச்சி மையம்
---------------

இந்த ஆடுகளின் இன ஆராய்ச்சிக்காக 1978 ஆம் ஆண்டு மேச்சேரியில் ஆடு ஆராய்ச்சி நிலையம் அரசால் துவக்கப்பட்டு பாரம்பரிய மேச்சேரி செம்மறி ஆடுகள் குறித்து பல்வேறு ஆராய்ச்சிகள் மேற்கொள்ளப்பட்டு வருகின்றன.

மேற்கோள்கள்
-----------

1. ↑  "மேச்சேரி". தமிழ்நாடு வேளாண் பல்கலைக் கழகம். 13 சனவரி 2017 அன்று பார்க்கப்பட்டது.
2. ↑  "செம்மறியாட்டினங்கள்". *அறிமுகம்*. agritech.tnau.ac.in. 17 பெப்ரவரி 2018 அன்று பார்க்கப்பட்டது.
3. ↑  "மேச்சேரி பகுதியில் மிகவும் பிரசிதிப்பெற்ற செம்மறி ஆடுகள்".. 13 சனவரி 2017 அன்று பார்க்கப்பட்டது. External link in `|publisher=` (உதவி)
[*தொடர்பிழந்த இணைப்பு*]
**மேச்சேரி இன ஆடுகள் ஆராய்ச்சி நிலையம்** சேலம் மாவட்டம் மேச்சேரி வட்டத்திலுள்ள பொட்டனேரி எனும் இடத்தில் மேச்சேரி இன ஆடுகளின் ஆராய்ச்சி நிலையம் அமைந்துள்ளது. இந்த ஆராய்ச்சி நிலையம் 05.06.1978 அன்று மேச்சேரி இன ஆடுகளை மேம்படுத்துவதற்காக ஆரம்பிக்கப்பட்டது. தமிழ்நாடு கால்நடை மருத்துவ அறிவியல் பல்கலைக்கழக கட்டுப்பாட்டின் கீழ் ‘மேச்சேரி’ செம்மறி ஆடு வளர்ப்பு ஆராய்ச்சி மையம் செயல்படுகிறது.

வரலாறு
------

சேலம் மாவட்டம், கொளத்தூரில் கடந்த 1972-ம் ஆண்டு செம்மறி ஆடு வளர்ப்பு ஆராய்ச்சி மையம் தொடங்கப்பட்டது. 1978-ம் ஆண்டு இம்மையைம் சேலம் மேச்சேரி, பொட்டனேரியில் 1.62 ஏக்கரில் செம்மறி ஆடு வளர்ப்பு ஆராய்ச்சி மையமாக செயல்படத் தொடங்கியது. தற்போது, இங்கு 900 செம்மறி ஆடுகளும், 300 வெள்ளாடுகளும், மகாராட்டிரா மாநிலத்தை சேர்ந்த, ‘நார்மிகாஸ் சொர்ணா’ வகை ஆடுகள் மற்றும் செட்டை இன ஆடுகள் உள்ளன

நோக்கங்கள்
----------

மேச்சேரி இன ஆடுகள் ஆராய்ச்சி நிலையத்தின் நோக்கங்கள்

* திட்டமிட்ட மேலாண்மை மற்றும் இனப்பெருக்கம் மூலம் மேச்சேரி ஆட்டு இனத்தை மேம்படுத்தல்
* உயர்ரக ஆண் ஆடுகளை விவசாயிகளுக்கு விநியோகித்து மேம்படுத்தல்
* தலச்சேரி ஆட்டு அலகுககளைப் பராமரித்தல், மாணவர்களுக்கு பயிற்சி அளித்தல், ஆராய்ச்சியை மேம்படுத்துதல்
* செம்மறி ஆட்டு விவசாயிகளுக்கான விரிவாக்க வள மையமாக செயல்படல்
* மேம்பட்ட தீவன உற்பத்திக்கான பொருத்தமான தொகுப்பு நடைமுறைகளை பிரபலப்படுத்துதல்

இந்த ஆராய்ச்சி மையத்தின் நோக்கம் ஆகும்.

பிரிவுகள்
---------

* மேச்சேரி ஆடுகள் அலகு
* செம்மறி ஆட்டு அலகு
* வேளாண் மற்றும் மேய்ச்சல் அபிவிருத்தி அலகு
* சுகாதார பாதுகாப்பு அலகு

மேச்சேரி இன ஆடுகள் பரவல்
------------------------

தமிழகத்தின் சேலம், ஈரோடு, நாமக்கல், தர்மபுரி மற்றும் கரூர் ஆகிய மாவட்டங்களில் மேச்செரி இன ஆடுகள் பரவலாக காணப்படுகிறது. சேலம் மாவட்டத்தின் மேச்சேரி, கொளத்தூர், நங்கவள்ளி, ஓமலூர் மற்றும் தரமங்கலம் பஞ்சாயத்து ஆகிய இடங்களில் உண்மையான இனங்கள் உள்ளன.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2022-09-24 அன்று மூலம் பரணிடப்பட்டது. 2022-09-24 அன்று பார்க்கப்பட்டது.
3. ↑
4. ↑  "மேச்சேரி". தமிழ்நாடு வேளாண் பல்கலைக் கழகம். 13 சனவரி 2017 அன்று பார்க்கப்பட்டது.
5. ↑
**ஈ. பாலகுருசாமி** என்பவர் கல்வியாளர், பொறியாளர் மற்றும் நூலாசிரியர் ஆவார்.  இவர் அண்ணா பல்கலைக்கழகத் துணை வேந்தராக இருந்தவர். தமிழ் நாடு மாநில திட்டக்குழு உறுப்பினரும் ஆவார். யூனியன் பப்ளிக் சர்வீசு குழுவில் உறுப்பினராகவும் இருந்தார். கணினி நிரலாக்க நூல்கள் நிரம்ப எழுதியுள்ளார். தகவல் மற்றும் கணினி தொடர்பான நூல்கள் 35 க்கும் மேல் எழுதியுள்ளார்.

பெற்ற கல்வி
-----------

மின்பொறியியலில் முதுஅறிவியல் பட்டமும், சிஸ்டம்ஸ் பொறியியலில் ஆய்வுப்பட்டமும் ரூர்க்கி பல்கலைக்கழகத்தில் பெற்றார். ஐக்கிய ராஜ்ஜியத்தில் கல்வியியலில் டிப்ளமா பட்டம் பெற்றவர்.

வகித்த பிற பதவிகள்
------------------

* கோயம்புத்தூர் ஈ பி ஜி அறக்கட்டளையின் தலைவராகவும், கோயம்புத்தூர் அறிவியல் மன்றத்தின் தலைவராகவும் இருக்கிறார்.
* மின்னணுவியல் மற்றும் தொலைத் தொடர்பு நிறுவனத்திலும் இந்தியப் பொறியாளர்கள் நிறுவனத்திலும் தகை சால் உறுப்பினராக இருந்தார்.
* பெல், நிட், போபால் தொழில்நுட்ப ஆசிரியர்கள் பயிற்சி நிலையம், ஐதராபாத் பொதுத் துறை நிறுவனம் ஆகியவற்றில் ஆலோசகராக இருக்கிறார்.

 
இங்கிலாந்து, அமெரிக்கா, ஐரோப்பா, சிங்கப்பூர், சீனா, தாய்லாந்து, மெக்சிகோ, அரபு நாடுகள் போன்ற நாடுகளுக்குப் பயணம் செய்துள்ளார்.

சான்றாவணம்
----------

1. ↑  "காப்பகப்படுத்தப்பட்ட நகல்". 2017-06-03 அன்று மூலம் பரணிடப்பட்டது. 2017-05-30 அன்று பார்க்கப்பட்டது.
2. ↑
**பதவிசிறிபுர பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் முல்லைத்தீவு மாவட்டமும், மேற்கு எல்லையை அண்டி வவுனியா, அனுராதபுரம் ஆகிய மாவட்டங்களும், கிழக்கில் குச்சவெளி பிரதேச செயலாளர் பிரிவும், தெற்கில் கொமரங்கடவலை பிரதேச செயலாலர் பிரிவும் அமைந்துள்ளன. 152 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 10 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 11,858 ஆகும். எறத்தாழ முழுவதும் சிங்களவர்களையேகொண்ட இப்பிரிவில், ஒரு முசுலிமும், 10 இலங்கைத் தமிழரும், 11,846 சிங்களவரும் வாழ்கின்றனர். திருகோணமலை மாவட்டத்தில் உள்ள குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 78 பேர்.


| * பா
* உ
* தொ
திருகோணமலை மாவட்டப் பிரதேச செயலாளர் பிரிவுகள் |
| --- |
| 
* கோமரங்கடவல பிரதேச செயலாளர் பிரிவு
* கந்தளாய் பிரதேச செயலாளர் பிரிவு
* கிண்ணியா பிரதேச செயலாளர் பிரிவு
* குச்சவெளி பிரதேச செயலாளர் பிரிவு
* மொரவெவ பிரதேச செயலாளர் பிரிவு
* மூதூர் பிரதேச செயலாளர் பிரிவு
* பதவிசிறிபுர பிரதேச செயலாளர் பிரிவு
* சேருவிலை பிரதேச செயலாளர் பிரிவு
* தம்பலகாமம் பிரதேச செயலாளர் பிரிவு
* திருகோணமலை பிரதேச செயலாளர் பிரிவு
* வெருகல் - ஈச்சிலம்பத்தை பிரதேச செயலாளர் பிரிவு

 |
புறநானூற்றுப் பாடல்களுக்குத் தரப்பட்டுள்ள துறைகளில் ஏர்க்கள உருவகம் என்பதும் ஒன்று. இது [வாகைத்திணை]]யின் துறை. புறநானூற்றில் இத்துறைப் பாடல்கள் இரண்டு உள்ளன. 

தொல்காப்பியம் இதனை ஏரோர் போலத் தேரோர் தோற்றிய வென்றி எனக் குறிப்பிடுகிறது. 

புறப்பொருள் வெண்பாமாலை வாகைத்திணையின் 33 துறைகளில் ஒன்றாக இதனை ‘மறக்கள வழி’ எனக் குறிப்பிடுகிறது. 

யானை மேகமாக, மறவர் வாள் மின்னலாக, முரசு இடிமுழக்கமாக, பாயும் குதிரைகள் புயல் காற்றாக, வில்லால் எய்த அம்புகள் மழைத்துளியாக, ஈரம் பட்ட வயலில் தேர் ஏராக, உழும் படைகள் படைச்சாலாக (உழும் பள்ளம்) வேல் கணையம் ஆகியவற்றை விதைத்த நிலத்தில் பகைவர் பிணங்களாகிய விளைச்சலை நரி பேய் கழுது உண்ண, பூதம் காவல் காக்கும் ‘பொலிகளம்’ – என்று போர் ‘ஏர்க்களமாக’ உருவகம் செய்யப்பட்டிருப்பது இத்துறை. 

சோழன் குராப்பள்ளித் துஞ்சிய கிள்ளிவளவன் கொங்குநாட்டுக் கருவூர் அரசன் பிட்டனை வீழ்த்திய போர்க்களம் ஏர்க்களமாக உருவகம் செய்யப்பட்டுள்ளது. முரசம் இடியாக, யானை மேகமாக, குதிரை களத்தில் போரடிக்க, அம்புக்கணை காற்றாக வீச வெற்றியைத் தூற்றி எடுத்தானாம்.

அடிக்குறிப்புகள்
----------------

1. ↑  369, 373
2. ↑  ஏரோர் களவழி அன்றிக் களவழித் தேரோர் தோற்றிய வென்றி – தொல்காப்பியம், புறத்திணையியல் 17
3. ↑  
முழவு உறழ் திணை தோளானை
உழவனாக உரை மலிந்தன்று. புறப்பொருள் வெண்பாமாலை – 159
4. ↑  சேரமான் கடல்பிறக்கு ஓட்டிய வேல்கெழு குட்டுவனின் பார்க்களத்தைப் பரணர் இவ்வாறு பாடியுள்ளார். புறம் 369,
5. ↑  கோவூர் கிழார் – புறம் 373
**பதர்பிரதிமா** (Patharpratima) என்பது ஒரு சமூக மேம்பாட்டுத் தொகுதியாகும். இது இந்தியாவின் மேற்கு வங்காள மாநிலத்தில் தெற்கு 24 பர்கனா மாவட்டத்தின் காக்துவிப் துணைப்பிரிவில் நிர்வாகப் பிரிவை உருவாக்குகிறது.

நிலவியல்
--------

பதர்பிரதிமா சமூக மேம்பாட்டுத் தொகுதி 21 ° 47′32 ″ வடக்கிலும், 88 ° 21′20 ″ கிழக்கிலும் அமைந்துள்ளது. இது சராசரியாக 4 மீட்டர் (13 அடி) உயரத்தில் உள்ளது. 

பதர்பிரதிமா சமூக மேம்பாட்டுத் தொகுதியின் வடக்கில் மதுராபூர் I மற்றும் மதுராபூர் II ஆகிய சமூக மேம்பாட்டுத் தொகுதிகள், கிழக்கில் சுந்தரவனக்காடுகள், தெற்கே வங்காள விரிகுடா, மேற்கில் நம்கானா, காக்துவிப் மற்றும் குல்பி சமூக மேம்பாட்டுத் தொகுதிகள் உள்ளன.  

தெற்கு 24 பர்கனா மாவட்டம் இரண்டு தனித்துவமான நில உருவவியல் மண்டலங்களாக பிரிக்கப்பட்டுள்ளது: வடக்கில் கடல்-நதியின் கயவாய் மற்றும் தெற்கில் கடல் கயவாய் மண்டலம் என்பன. கடல் தெற்கு நோக்கிச் செல்லும்போது, சமீபத்திய காலத்தில், ஒரு பெரிய தாழ்வான சமவெளி வெளிபட்டது. ஓதம் மற்றும் ஆறுகள் இரண்டும் இந்த சமவெளியில் வண்டல் மண்ணை கொண்டு வருகின்றன. நீர்ப்பாசனத்திற்கான உப்பு இல்லாத நீர் பற்றாக்குறையாக இருப்பதால், விவசாயம் பருவமழையால் மட்டுமே சாத்தியமாகிறது. ஈரநிலங்களின் சில பகுதிகள் மீன் வளர்ப்பதற்காக இன்னும் பாதுகாக்கப்படுகின்றன.

புள்ளிவிவரங்கள்
---------------

### மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, பதர்பிரதிமா சமூக மேம்பாட்டுத் தொகுதியின் மொத்த மக்கள் தொகை 331,823 என்பதாகும். இதில் 169,422 (51%) பேர் ஆண்களும் மற்றும் 162,401 (49%) பெண்களும் இருந்தனர். 6 வயதுக்குக் குறைவான மக்கள் தொகை 42,021 ஆக இருந்தது. பட்டியல் சாதியினர் 76,163 பேரும் (22.95%), பட்டியல் பழங்குடியினர் 2,640 (0.80%) பேரும் உள்ளனர்.

குறிப்புகள்
-----------

1. ↑  "District Census Handbook: South 24 Parganas, Series 20, Part XII B" (PDF). *Map of South 24 Parganas with CD block HQs and Police Stations (on the fourth page)*. Directorate of Census Operations, West Bengal, 2011. 11 October 2019 அன்று பார்க்கப்பட்டது.
2. ↑  "South Twenty-four Parganas". *CD block/ tehsil map*. Maps of India. 11 October 2019 அன்று பார்க்கப்பட்டது.
3. ↑  "District Human Development Report: South 24 Parganas". *Chapter 1 South 24 Parganas: An Overview, p 9-12*. Development & Planning Department, Government of West Bengal, 2009. 5 அக்டோபர் 2016 அன்று மூலம் பரணிடப்பட்டது. 1 April 2016 அன்று பார்க்கப்பட்டது.
4. ↑  "C.D. Block Wise Primary Census Abstract Data(PCA)". *2011 census: West Bengal – District-wise CD Blocks*. Registrar General and Census Commissioner, India. 23 March 2016 அன்று பார்க்கப்பட்டது.
**கருமாத்தூர் கலியுகநாத சாமி கோயில்** தமிழ்நாட்டில் மதுரை மாவட்டம், கருமாத்தூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]
எட்டு கள்ளர் நாட்டு மக்களுக்கும் பொதுவான கோவிலாகவும், மக்கள் தங்களுக்குள் ஏற்படும் பிரச்சனைகளை பேச்சுவார்த்தை மூலம் சரி செய்யும் ஒரு நீதிமன்றமாகவும் விளங்கியது

கோயில் அமைப்பு
--------------

இக்கோயிலில் கலியுகநாதசாமி சன்னதியும், விநாயகர், நவக்கிரகம், நந்தி, நாகர், வீரபத்திரர், பாப்பார கருப்பசுவாமி, துர்க்கை உபசன்னதிகளும் உள்ளன. இங்குக் கோயில் குளம் உள்ளது. கருமாத்தூர்நாடு.பிறமலை கள்ளர் சமூகம் மதுரை கிழக்கு பகுதியில் இருந்து மேற்கு தென்னகத்தின் எல்லைகளை வந்தடைந்த #கள்ளர் குல மக்கள் , ஆதியில் வடதிசை இருந்து தென்னகம் வந்த தெய்வங்கள் குலம் காக்க குடிபுகுந்தன...#ஈஸ்வரன் ஐம்பெரும் தலங்களில் #பஞ்சபூதங்களாக எழுந்தருளியுள்ளதுபோல் #ஆதிசங்கரர் சீடரான #இராஜகோபால அய்யர் சிவ பீடங்கள் அமைக்கின்றார்... அதிலுள்ள பஞ்சபூத பீடங்கள் 

1. ஆகாயம் - #கலியுகநாதர்
2. நீர் - #விருமாண்டி
3. நிலம் - #நல்லகுரும்பன்
4. நெருப்பு - #கோட்டை மந்தை கருப்பு
5. காற்று - #ஆங்காள ஐயன்

சிவனின் சைவசமயத்தை அழிக்க நினைத்து சமணர்கள் செய்த பாவங்களை அடக்க #கழுமரத்தில் ஏற்றி தண்டித்தனர் பாண்டிய மன்னர்கள் ... அப்படி அவர்களை #கழுமரம் ஏற்றி சைவ சமயத்தை நிலைநாட்டியதனால் #கழுவநாதன் என்ற பெயர் வந்தது ... சிதம்பரம் நடராஜர் கோயிலைப்போல பலவித இரகசியங்கள் அடங்கிய கோயில் என்பதால் உருவமில்லாத வழிபாடு செய்யப்படுகிறது ... சக்தி வாய்ந்த கலியுக நாதரின் மேன்மையால் முதல் மரியாதை இந்த ஆலயத்திற்கே .... இதுவே பலவித கள்ளர் நாட்டு கோயில்களில் #பெரியகோவில் என்ற பெயர் பெற்றது ... அதனால் தான் மகாசிவராத்திரி அன்று மாசிப்பச்சை 22 கிராம மணியோசை முழங்க நள்ளிரவு உச்சி பூசை நடக்கிறது ..

```
இராணிசோழ தேவன் மூத்த தாரம் .. இராணி சோழச்செட்டி கழுவன் பூசாரி .. இராணிசோழத்தேவன் இளைய தாரம் விருமன் பேச்சி பூசாரி ..  #முப்புரம் ,#மூனு வாசல் ,#மூனு கோயில் காவல்காரன் விருமன் ..
```

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கரிங்கமண்ணு குழியில் முகமது** ஒரு இந்தியத் தொல்லியல் ஆய்வாளர் ஆவார். இவர் இந்தியத் தொல்லியல் ஆய்வகத்தின் வடக்கு மண்டல இயக்குனராகப் பணியாற்றியுள்ளார். 2019-ஆம் ஆண்டு இவர் பத்மசிறீ விருது பெற்றார்.

இளமைக்காலம்
-----------

முகமது கேரள மாநிலத்தில் உள்ள கோழிக்கோட்டில் ஒரு நடுத்தரக் குடும்பத்தில் பிறந்தார். இவரது பெற்றோர் பீரான் குட்டி ஹாஜியும் மரியமும். இவர்களது ஐந்து மக்களுள் இவர் இரண்டாவது. அலிகார் முசுலிம் பல்கலைக்கழகத்தில் வரலாற்றில் முதுகலைப்பட்டமும் (1973-75) தில்லியில் உள்ள இந்தியத் தொல்லியல் ஆய்வகத்தின் தொல்லியல் பள்ளியில் தொல்லியலில் முதுகலைப் பட்டயமும் (1976-77) பெற்றார்.

குறிப்பிடத்தக்க தொல்லியல் கண்டுபிடிப்புகள்
------------------------------------------

* இபாதத்துக் கானா என்னும் ஒரு கட்டிடத்தை அகழ்ந்தெடுத்தார். இதுவே அக்பர் தீன்-இலாகி என்னும் ஒரு கூட்டு மதத்தை உருவாக்கியதாகக் கூறப்படும் இடம்.
* பதேபூர் சிக்ரியில் அக்பரால் கட்டப்பட்ட வட இந்தியாவின் முதல் கிறித்துவ வழிபாட்டிடத்தைக் கண்டறிதல்.
* கேசரியா என்னும் ஊரில் அசோகரால் கட்டப்பட்ட ஒரு பவுத்தத் தூபியைக் அகழ்ந்தெடுத்தல்.
* இராசகிர் என்னும் இடத்திலும் ஒரு பவுத்தத் தூபியைக் கண்டறிந்து அகழ்ந்தெடுத்தல்.
* வைசாலியில் உள்ள ஒரு பவுத்தத் தொல்லியற்களம்.
* கேரளத்தின் மலப்புரத்திலும் கோழிக்கோட்டிலும் பல குடைவரைக் குகைகளும், கல்திட்டைகளும் இருக்குமிடத்தைக் கண்டு பிடித்து அகழ்ந்தெடுத்தல்

### தண்டேவாடா கோவில்கள்

சத்தீசுகர் மாநிலத்தின் தண்டேவாடா மாவட்டத்தில் உள்ள பர்சூர், சாம்லூர் கோவில்களை மீட்டெடுத்தார். இப்பகுதி நக்சல் நடவடிக்கைகள் உள்ள பகுதியாக இருப்பினும் நக்சல் இயக்கத்தினருடன் பேச்சுவார்த்தை நடத்தி அவர்களது ஒத்துழைப்புடன் இக்கோவில்களை மீட்டெடுக்க வழிவகை செய்தார்.

### பத்தேசுவர் கோவில்கள்

குவாலியருக்கு 40 கி.மீ தொலைவில் உள்ள மொரீனா பத்தேசுவரில் உள்ள சிவாலயங்களும் பெருமாள் கோவில்களும் உள்ள 200 கோவில்களைக் கொண்ட வளாகம் ஒன்றுள்ளது. இங்குள்ள கோவில்கள் கச்சூரகோவிற்கு 200 ஆண்டுகளுக்கு முற்பட்டதாகும். இப்பகுதி காட்டுக்கொள்ளையர்களின் கட்டுப்பாட்டில் இருந்தது. முகமது அவர்களிடம் பேசி கோவில்களை மீட்டெடுக்க ஒப்புதல் பெற்றார். இவரது பணிக்காலத்தில் 60 கோவில்கள் மீட்டெடுக்கப்பட்டன.

தன்வரலாறு
---------

2016-இல் இவர் தனது வாழ்க்கைவரலாற்று நூலை வெளியிட்டார். மார்க்சிய வரலாற்றாளர்கள் முசுலிம் அடிப்படைவாதிகளுடன் சேர்ந்து அயோத்திச் சிக்கலில் ஒரு தீர்வு ஏற்படவதற்குக் குந்தகம் விளைவித்தார்கள் என்று இப்புத்தகத்தில் கூறியிருந்தார். இதனால் இந்த நூல் கவனம் பெற்றது. மேலும் அயோத்தியில் மசூதிக்குக் கீழே கோவில் இருந்ததற்கான தெளிவான தொல்லியற்சான்றுகள் இருந்தும் அவர்கள் அதனை ஏற்றுக் கொள்ளாததோடு அலகாபாத் உயர்நீதிமன்றத்தினையும் தவறாக வழிநடத்தினார்கள் என்றும் கூறியிருந்தார்.

மேற்கோள்கள்
-----------

1. ↑  "2019 Awardees List". .
2. ↑  "A Discourse By Ace Archaeologist Mr KK Muhammed". Blogspot.com.
3. ↑  KA Antony (21 January 2016). "Left historians connived with extremists, mislead Muslims on Babri issue, says archaeologist in new book". Firstpost. .
4. ↑  Singh, Varun (2017-05-11). "Muslims misled over Ayodhya, says KK Mohammed". *The Asian Age*. 2019-11-21 அன்று பார்க்கப்பட்டது.

வெளி இணைப்புகள்
---------------

* Digger of truth: K. K. Muhammad by A.J. Philio
* Young Indians
**வனப் பாதுகாப்புத் துறை (Department of Forest Conservation)** இலங்கையில் வனத்துறைக்கு பொறுப்பான ஒரு அமைச்சகம் அல்லாத அரசு துறை ஆகும்.  இலங்கையின் காடுகளைப் பாதுகாப்பதும் விரிவுபடுத்துவதும் இத்துறையின் நோக்கமாகும்.  பொது வனப் பாதுகாப்பாளர் வனப் பாதுகாப்புத் துறையின் தலைவர் ஆவார். இலங்கையின் சுற்றுச்சூழல் மற்றும் இயற்கை வள அமைச்சகத்தின் கீழ் இத்துறை வருகிறது.

பாதுகாக்கப்பட்ட வனப் பகுதிகளில் சட்ட விரோதமாக வேட்டையாடுதல் மற்றும் மரம் வெட்டுதல் ஆகிய செயல்களைத் தடுப்பதற்கு காவல் துறைக்கு மட்டுப்படுத்தப்பட்ட அதிகாரம் கொடுக்கப்பட்டுள்ளது. சந்தேக நபர்களை கைது செய்யும் அதிகாரம் இவர்களுக்கு வழங்கப்பட்டுள்ளது.

காடுகள்
-------

வனப் பாதுகாப்புத் துறையால் நிர்வகிக்கப்படும் சில காடுகள்:

* ஊருலு மேன் மற்றும் உயிர்க்கோளக் காப்பகம், 1977
* சிங்கராசா மனிதன் மற்றும் உயிர்க்கோளக் காப்பகம், 1978
* கன்னெலிய-தெடியகல-நாகியதெனிய (கே.டி.என்), 2004

மேற்கோள்கள்
-----------

1. ↑  "Sri Lankan conservation law and the framework for ethical science research (Commentary)". *Mongabay Environmental News* (ஆங்கிலம்). 2020-08-25. 2021-01-13 அன்று பார்க்கப்பட்டது.
2. ↑  "Measures underway to prevent elephants from consuming polythene". *Sri Lanka News - Newsfirst* (ஆங்கிலம்). 2020-11-30. 2021-01-13 அன்று பார்க்கப்பட்டது.

புற இணைப்புகள்
--------------

* வன பாதுகாப்பு துறை
**ஏர்செல் மேக்சிஸ் முறைகேடு** என்பது இந்திய அரசின் தொலைத்தொடர்புத் துறை அமைச்சராக இருந்த தயாநிதி மாறன் மற்றும் கலாநிதி மாறன் ஆகியோர், சென்னையின் ஏர்செல் நிறுவன உரிமையாளர் சிவசங்கரனை மிரட்டி, ஏர்செல் நிறுவனப் பங்குகளை மலேசியாவின் மேக்சிஸ் நிறுவனத்திற்கு விற்கச் செய்து, அதற்குக் கைமாறாக மேக்சிஸ் நிறுவனத்திடமிருந்து சன் டிடிஎச் (சன் டைரக்ட்) நிறுவனம் 599 கோடி ரூபாய் முறைகேடாக முதலீடு பெற்றதாக குற்றம் சாட்டப்பட்டது. இம்முறைகேடு தொடர்பாக நடுவண் புலனாய்வுச் செயலகம் குற்றவழக்கு பதிவு செய்து, சிபிஐ நீதிமன்றத்தில் வழக்கு விசாரணையில் உள்ளது..

2ஜி ஏர்செல்-மேக்சிஸ் வழக்கில் ரூ.1,700 கோடி மோசடி செய்ததாக, கலாநிதி மாறன் மற்றும் தயாநிதி மாறனிடம் அமலாக்கப்பிரிவு அதிகாரிகள் விசாரணை நடத்தி
கலாநிதி மாறனுக்கு சொந்தமான ரூ.742 கோடி சொத்துகளை முடக்கி அமலாக்கப் பிரிவு அறிவித்துள்ளது.﻿﻿﻿

வழக்கின் தீர்ப்பு
-----------------

மேற்கோள்கள்
-----------

1. ↑  "Maran-Maxis deal". தி டைம்ஸ் ஆஃப் இந்தியா. 27 சூலை 2012. .
2. ↑
3. ↑
4. ↑
5. ↑  ஏர்செல்-மேக்சிஸ் வழக்கு: மாறன் சகோதரர்களின் ரூ.742 கோடி சொத்து முடக்கம் - அமலாக்கப் பிரிவு நடவடிக்கை

வெளி இணைப்புகள்
---------------

* 
* 
* 
*
இந்தியக் குடியரசுத் தலைவரின் மத்ரித் பயணத்தின் போது பயன்படுத்தப்பட்ட ஏர் இந்தியா ஒன்
**ஏர் இந்தியா ஒன்** (**AI-001** அல்லது **AI-1**) என்பது இந்தியாவின் பிரதமர், குடியரசு தலைவர், துணை குடியரசு தலைவர் ஆகியோரை சுமந்து செல்லும் ஏர் இந்தியா விமானத்தின் பெயராகும். இதை இந்திய வான்படை இயக்குகிறது. இந்த விமானத்தின் இயக்கத்தை புது டெல்லியில் உள்ள இந்திரா காந்தி பன்னாட்டு விமான நிலையம் கண்காணிக்கும். இந்த நிலையத்திற்கு பாலம் ஏர்போர்ஸ் விமான தளம் என்ற பழைய பெயரும் உண்டு.

பின்னணி
-------

அமெரிக்க அதிபரின் சிறப்பு விமானமான ஏர் போர்ஸ் ஒன் விமானத்தைப் போன்று இந்தியாவின் அதிமுக்கிய தலைவர்கள் பயணம் மேற்கொள்ள போயிங் 747, போயிங் 700 ஆகிய இரண்டு விமானங்கள் வாங்கப்பட்டன. இதற்கு முன் போயிங் 737 என்ற விமானம் இந்த பணியை மேற்கொண்டது. பொதுவாக இரண்டு விமானிகளைக் கொண்டே விமானங்கள் இயக்கப்படும். இந்த விமானத்தில் மட்டும் பாதுகாப்பிற்காக 4 விமானிகள் பணியில் இருப்பர். பிற அதிமுக்கிய ஆட்களை சுமந்து செல்ல, இந்திய இராணுவத்திடம் 14 பேர் அமரக்கூடிய 4 எம்பரேசர் 135 வகை விமானங்களும், மூன்று போயிங் பிசினஸ் ஜெட் விமானங்களும் உள்ளன. எம்பரேசர் 135 விமானத்தின் விலை ₹ 1.40 பில்லியன் ஆகும். போயிங் பிசினஸ் ஜெட் விமானம் ₹ 9.34 பில்லியன் ஆகும். இதில் விமானத்திற்காக ₹ 7.34 பில்லியனும், தற்காப்பு கருவிகளுக்காக ₹ 2 பில்லியனும் செலவிடப்பட்டன.

பாதுகாப்புக் கருவிகள்
---------------------

இதில் சிறப்பு ராடார் கருவிகளும், ஏவுகணை எச்சரிப்பு கருவிகளும் உள்ளன. வானிலேயே எரிபொருள் நிரப்பும் திறனையும், ஏவுகணையை எதிர்த்து தாக்கும் திறனையும் கொண்டது. செயற்கைகோள் தொலைபேசி இணைப்புகளும், அணு ஆயுதத்தால் எளிதில் தாக்க முடியாத கட்டமைப்பும், அவரச காலங்களில் வானத்தில் இருந்தபடியே கட்டளைகளை பிறப்பிக்கும் திறனும் இந்த விமானத்திற்கு உண்டு. மற்ற பாதுகாப்புக் கருவிகளை பற்றி தகவல்களை இந்திய ராணுவம் வெளியிடவில்லை.

பாதுகாப்பு ஏற்பாடுகள்
---------------------

இந்த விமானத்தில் பயணம் செய்யும் ஒவ்வொரு பணியாளருக்கும் தனித்தனி நிறத்திலான அடையாள அட்டைகள் வழங்கப்படுகின்றன. விமானத்தில் நிரப்பப்படும் எரிபொருளும், தண்ணீரும் சோதிக்கப்படுகின்றன.

மேற்கோள்கள்
-----------

1. ↑  "Air India One, Seat No 59G". 26 September 2010. Archived from the original on 13 ஜனவரி 2011.. பார்த்த நாள்: 9 April 2011.
2. ↑  "April 1 date for President with business jets". *Zee News*. 16 March 2009.. பார்த்த நாள்: 8 April 2011.
3. ↑  "India's own Air Force One takes to the skies". *The Hindu*. 1 April 2009. Archived from the original on 26 செப்டம்பர் 2011.. பார்த்த நாள்: 9 April 2011.
**திருநிலை பெரியாண்டவர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் திருநிலை என்னுமிடத்தில் அமைந்துள்ளது. கடல் மட்டத்திலிருந்து சுமார் 50 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°39'10.9"N, 80°05'20.9"E (அதாவது, 12.653017°N, 80.089141°E) ஆகும்.

இறைவன், இறைவி
-------------

இக்கோயிலின் மூலவராக பெரியாண்டவர் உள்ளார். இறைவி அங்காளபரமேசுவரி ஆவார். சித்தாமிர்த குளம் கோயிலின் தீர்த்தமாகும்.

வரலாறு
------

சிவபெருமான் மனித வடிவில் மண்ணிற்கு வந்தபோது கண்ணுக்குத் தெரியாத நிலையில் 21 கணங்களும் உடன் வந்தன. அங்காளபரமேசுவரி சூலத்தை எறிந்ததும் அவை மண் கட்டிகளாக மாறின. சிவன் சுய உருவைப் பெற்றதும், அவையும் சிவகணங்களாக வெளிப்பட்டன. இதனைக் குறிக்கும் வகையில் 21 கணங்களும் லிங்கத்திருமேனிகளாக மாறின.சிவனும் நந்தியும் மனித உருப்பெற்றதால் இங்குள்ள நந்தி மனித உடலுடன் உள்ளது. விநாயகரும் இரண்டு கரங்களோடும் மனித உடலோடும் உள்ளார். இவருக்கு திருநீறே அபிஷேகப் பொருளாக உள்ளது.

திருவிழாக்கள்
-------------

பிரதோஷம், சிவராத்திரி உள்ளிட்ட விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3  அருள்மிகு திருநிலை பெரியாண்டவர் திருக்கோயில், தினமலர் கோயில்கள்
**எர்மன் சாமுவேல் பிளாக்** (Herman Samuel Bloch) (சூன் 15, 1912 – சூன் 16, 1990) ஒரு அமெரிக்க வேதியியலாளரும் மற்றும் கண்டுபிடிப்பாளரும் ஆவார். பிளாக், மோட்டார் வாகனங்களின் வெளியேற்றிகளில் இருந்து வரும் புகையிலிருந்து மாசுபடுத்திகளை நீக்கம் செய்யும் வினையூக்க மாற்றிக் கருவி ஒன்றைக் கண்டுபிடித்தார்.  பிளாக் 270-இற்கும் மேற்பட்ட காப்புரிமங்களுக்கான கண்டுபிடிப்புகளுக்கு உரிமையானவர் ஆவார்.  1989 ஆம் ஆண்டில் பிளாக் வேதி முன்னோடி விருதினை (Chemical Pioneer Award)அமெரிக்க வேதியியலர் நிறுவனத்திடமிருந்து பெற்றார். இவர் பயன்பாட்டு வினைத்தாக்கவியலில் எர்னஸ்ட் ஜே. அவுட்ரி விருதினையும்  1974 ஆம் ஆண்டில், தொழில்முறை மற்றும் பொறியியல் வேதியியல் துறையில் எகர் வி.வின்னர்ஸ் விருதினையும் மற்றும் 1971 ஆம் ஆண்டில் ஜான்ஸ் ஹாப்கின்ஸ் பல்கலைக்கழகத்திடமிருந்து ரிச்சர்ட் ஜே. கோக்சு நினைவு விருது மற்றும் விரிவுரையாளர் தகுதி ஆகியவற்றையும் பெற்றார். பிளாக் தேசிய அறிவியல் கழகத்திற்கு 1975 ஆம் ஆண்டில் தேர்ந்தெடுக்கப்பட்டார்.

வாழ்க்கை
--------

பிளாக், இலினொய், சிகாகோவில் பிறந்தார். இவரது பெற்றோர் யுக்ரைனிய யூதர்கள் ஆவர்.  ஆரோன் மற்றும் எஸ்தர் பிளாக் ஆகியோர் வேறுநாட்டிலிருந்து வந்து 
குடியேறியவர்கள் ஆவர்.இவர் தனது இளங்கலை மற்றும் கரிம வேதியியலில் முனைவர் பட்டத்தை சிக்காகோ பல்கலைக்கழகத்திலிருந்து பெற்றார்.

மேற்கோள்கள்
-----------



1. ↑  *The New York Times*:Obituaries:Herman S. Bloch, 78, Chemist and Inventor, Published: June 19, 1990
2. 1 2 3 4 5  National Academies Press, V.87
3. ↑  American Institute of Chemists:Chemical Pioneer Award Winners:
4. ↑  "The North American Catalysis Society (NACS)". 2012-04-26 அன்று மூலம் பரணிடப்பட்டது. 2011-12-16 அன்று பார்க்கப்பட்டது.
5. ↑  Martin Harry Greenberg, *The Jewish lists: physicists and generals, actors and writers, and hundreds of other lists of accomplished Jews*, Schocken Books (1979), p. 113
6. ↑  Abraham Scheinberg & Harry Cohen, *American Jews: Their Lives and Achievements: A Contemporary Biographical Record*, vol. 2, 
American Jewish Literary Foundation (1958), p. 784
**நக்சல்பாரி** இந்தியாவின் மேற்கு வங்க மாநிலத்தில் இருக்கும் ஓர் கிராமமாகும். இது டார்ஜிலிங் மாவட்டத்தில் சிலிகுரி உட்கோட்டத்தில் உள்ளது. இங்கு 1960களில் விவசாயப் போராட்டங்கள் நடைபெற்றன. இதன் காரணமாகத் துவங்கிய இயக்கமே  நக்சல்பாரி இயக்கம் எனப்பெயர் பெற்றுள்ளது.

புவியியல் அமைப்பு
-----------------

நக்சல்பாரி 26°41′N 88°13′E﻿ / ﻿26.68°N 88.22°E﻿ / 26.68; 88.22 என்ற இடத்தில் அமைந்துள்ளது. இது கடல்மட்டத்தைவிட 152 மீட்டர்கள்(501 அடி) உயரத்தில் உள்ளது.

நக்சல்பாரி அமைந்துள்ளப் பகுதி இமயமலையின் அடிவாரத்தில் தராய் வலயத்தில் உள்ளது. நக்சல்பாரியின் மேற்கே, மேச்சி ஆற்றின் அடுத்த கரையில் நேபாளம் உள்ளது. நக்சல்பாரியைச் சுற்றிலும் விளைநிலங்களும், தேயிலைத் தோட்டங்களும் காடுகளும் சிறு கிராமங்களும் 121 ச.கி.மீ பரப்பளவில் அமைந்துள்ளன. இப்பகுதியில் உள்ள பெரிய கிராமங்கள், புராகஞ்ச், ஃகதிகிசா, ஃபான்சிதேவா மற்றும் நக்சல்பாரி ஆகும்.

வரலாறு
------

1967ஆம் ஆண்டு இங்கு நிகழ்ந்த இடதுசாரி ஏழை விவசாயிகளின் எழுச்சி இந்திய அரசியலில் ஓர் முதன்மையான திருப்புமுனையாகும். *உழுபவருக்கே நிலம்* என்ற முழக்கம் இங்கேதான் துவங்கியது. அவர்களது வாழ்விற்கும் நிலஉரிமைகளுக்கும் நடந்த போராட்டத்தை அதிகாரத்தால் அடக்க முயன்றபோது வன்முறை வெடித்தது. போர்முறை வழிகளாலேயே பொதுவுடமை அடைய முடியும் என்று சாரு மசும்தார், கானு சன்யால் போன்ற தலைவர்கள் துவக்கிய வன்முறை இயக்கம் நக்சல்பாரி இயக்கம் அல்லது **நக்சலைட் இயக்கம்** எனவும் அழைக்கப்பட்டது.

இதனையும் காண்க
--------------

* நக்சல்பாரி இயக்கம்
* சிவப்பு தாழ்வாரம்
* நக்சலைட்
* மாவோயிஸ்ட்
* சிபிஐ எம்எல்

மேற்கோள்கள்
-----------

1. ↑
2. ↑
3. ↑  நக்சல்பாரி இயக்கம்
4. ↑  Falling Rain Genomics, Inc - Naxalbari

வெளியிணைப்புகள்
---------------

* எழுச்சி: நக்சல்பாரியிலிருந்து இன்று வரை- ஆங்கிலம்
* நக்சல்பாரியிலிருந்து நல்கொண்டா வரை பரணிடப்பட்டது 2004-12-05 at the வந்தவழி இயந்திரம்- ஆங்கிலம்
* நக்சல்பாரியிருந்து பரணிடப்பட்டது 2006-10-17 at the வந்தவழி இயந்திரம்- ஆங்கிலம்
* நக்சல்பாரி (1967): இந்திய நக்சலைட் இயக்கம் பரணிடப்பட்டது 2010-01-23 at the வந்தவழி இயந்திரம்- ஆங்கிலம்
**எஸ். ஜி. சூர்யா**, தமிழ்நாடு மாநில பாரதிய ஜனதா கட்சியின் மாநிலச் செயலாளர் ஆவார். கோயம்புத்தூரில் பிறந்த சூர்யா வாசவி வித்தியாலயாவில்பள்ளிப் படிப்பு முடித்து பின் புகழ்பெற்ற பூ. சா. கோ கலை அறிவியல் கல்லூரியில் இளங்கலை பட்டப் படிப்பை முடித்தார். பின்னர் புனே நகரத்தின் சட்டக் கல்லூரியில் சட்டப் படிப்பை முடித்தார். இவரின் தாத்தா மறைந்த திருக்கோவிலூர் சுந்தரம் முதலியார் ஆவார். 

2012ம் ஆண்டில் குஜராத் மாநில தேர்தல் களத்தில் இன்றைய பிரதமர் நரேந்திர மோதிக்கு ஆதரவாக தகவல் தொழில் நுட்ப யுக்தி குழுவில் இடம் பெற்றிருந்தார். தொடர்ந்து 2014 நாடாளுமன்றத் தேர்தலில் நரேந்திர மோதியின் சிறப்பு தகவல் தொழில்நுட்ப குழுவிலும் பங்கு பெற்றார். பின்னர் 2016ம் ஆண்டில் தமிழ்நாடு பாரதிய ஜனதா கட்சியின் தகவல் தொழில்நுட்ப குழுவின் பிரிவுக்கு தலைமை தாங்கினார். 2022ம் ஆண்டு முதல் தமிழக பாரதிய ஜனதா கட்சியின் மாநிலச் செயலாளராக உள்ளார்.

இவர் 10 நாள் இளைஞர் பரிமாற்ற நிகழ்ச்சிக்காக, இந்தியாவில் வளர்ந்து வரும் இளம் அரசியல் தலைவர்களில் ஒருவராக 2018ல் இஸ்ரேல் சென்றார். பின்னர் தென் கொரியாவிற்கு 12 நாட்கள் இந்திய இளைஞர் தலைவர்கள் குழுவில் சென்றார். அவர் ஒரு திறமையான கட்டுரையாளர் மற்றும் எழுத்தாளர் ஆவார். இவர் 7 நூல்கள் எழுதியுள்ளார். பன்னாட்டு இளம் தலைவர்கள் திட்டத்தின் கீழ் எஸ். ஜி. சூர்யா, சனவரி 2023ல் அமெரிக்க நாட்டின் விருந்தினராக அழைக்கப்பட்டார்.

வெளி இணைப்புகள்
---------------

* ஆர்.எஸ்.எஸ் வளர்ப்பு… யார் இந்த எஸ். ஜி. சூர்யா

மேற்கோள்கள்
-----------

1. ↑  BJP youth leader SG Suryah becomes party’s Youngest State Secretary
2. ↑  Books of S G Surya
3. ↑  In Lines Of Vajpayee, Modi, BJP Youth Leader SG Suryah Invited To Attend US State Department IVLP Fellowship